Lazkanotarren jauregia

Lazkanotarren jauregia Lazkaoko herrigune historikoan dagoen XVII. mendeko jauregia da. Gaztelar estiloko jauregia da eta 1640. urtean eraiki zuten. Dirudienez, Maria Lazkanok, Antonio Okendo amiralaren emazteak, jauregia eraikitzeko agindua eman zuen 1638. urtean.

Jauregiak erdialdean patio handia du eta bertan iturri bat. Galeria batez inguraturik dago eta jauregiaren aurrealdea hiru dorrez osatzen da. Garai hartako Gipuzkoako eraikuntzarik esanguratsuenetarikoa da.

Jauregi hau Infantadoko Dukearena da. Gaur egun, jauregi honek erabilpenik ez du.

 Erreferentziak 
 421/1994 DEKRETUA, azaroaren 2koa, Lazkaoko Herrigune Historikoa Kultura Ondasun gisa Monumentu Multzo izendapenaz sailkatu eta babesteko araudia ezartzen duena.

 Ikus, gainera 

 Lazkaoko historia
 Lazkanoko Jauna

 Kanpo estekak 

Kategoria:Gipuzkoako jauregiak
Kategoria:Lazkaoko eraikinak
Kategoria:Gipuzkoako Kultura Ondasunak